Comhdháil Bhliantúil Chumann Teangeolaíochta Feidhmí na hÉireann (CTF), Coláiste na Tríonóide, Baile Átha Cliath, Éire
Féachann comhdháil bhliantúil CTF le hearnálacha uile na teageolaíochta feidhmí in Éirinn a thabhairt le chéile. Ag teacht le téama na bliana seo, fáilteoimid roimh aighneachtaí a bhaineann le cur chuigí modheolaíochta agus teoiriciúla atá ag teacht chun cinn i ndáil le staidéar a dhéanamh ar shealbhú an chéad agus an dara teanga, an dara teanga agus teanga iasachta a fhoghlaim, múineadh teanga, beartas, curaclaim agus measúnú, ríomhfhoghlaim agus CALL. Fáilteofar go háirithe roimh aighneachtaí ó thaighdeoirí atá i dtús a gcuid taighde, ina measc mic léinn iarchéime atá ag tabhairt faoi thionscadail Máistreachta agus Ph.D. Ar chlár na comhdhála freisin beidh plé comhchéime ar ábhar acadúil a fhoilsiú, ar thograí deontais agus ar fhorbairt ghairme.
Príomhchainteoir: An Dr Françoise Blin, Ollscoil Chathair Bhaile Átha Cliath. Is Léachtóir Sinsearach le Fraincis í an Dr Blin i Scoil na Teangeolaíochta Feidhmí agus na Staidéar Idirchultúir. Is í Uachtarán Chumann na hEorpa d'Fhoghlaim Teanga le Cúnamh Ríomhaireachta (EUROCALL) agus an comheagarthóir ar ReCALL, arna fhoilsiú ag Cambridge University Press. Tá sí ag múineadh Fraincise agus i mbun taighde ar úsáid na teicneolaíochta i múineadh agus i bhfoghlaim na teanga le breis is 30 bliain.
Táimid ag lorg aighneachtaí maidir le dhá chineál cur i láthair:
• PÁIPÉIR AONAIR: Cur i láthair foirmiúil ar shaothar taighde bunaidh de chuid údar amháin nó níos mó le cur i láthair laistigh de 20 nóiméad. Cuirfear 2/3 pháipéar i láthair ag gach seisiún.
• LÉACHTAÍ LASTA: Beidh na léachtaí lasta ar siúl roimh an gcaint iomlánach agus é de chuspóir leo an lucht éisteachta a spreagadh maidir le ceisteanna agus cleachtais sa teangeolaíocht fheidhmeach agus i dteagasc teangacha, le béim ar an ré atá romhainn. Tabharfar na léachtaí lasta ar nós a thabharfaí TED-talk agus iad idir 5 agus 7 nóiméad an ceann.
Glaoch ar Aighneachtaí: Cuirtear faoi bhráid coimre nach faide ná 200 focal, lena n-áirítear teideal nach faide ná 20 focal, d'ainm, an foras lena mbaineann tú agus do sheoladh ríomhphoist chuig IRAAL2016@gmail.com roimh an dáta deiridh do thairiscintí an 30 Meán Fómhair 2016. Luaitear go soiléir, le do thoil, catagóir an chur i láthair (páipéar nó léacht lasta) sa choimre. Déanfar na páipéir a athbhreithniú go hanaithnid agus cuirfear lucht cur i láthair ar an eolas faoi 14 Deireadh Fómhair. An spriocdháta le clárú: 1 Samhain 2016.
Táillí na Comhdhála:
€25 do bhaill CTF (€15 ar mhic léinn lánaimseartha, daoine ar scor, daoine gan teacht isteach)
€65 do dhaoine nach baill CTF iad (€35 ar mhic léinn lánaimseartha, daoine ar scor, daoine gan teacht isteach).